জানা গেছে, এই প্রকল্পটির ডিপিপি প্রস্তুত ও পরিকল্পনা কমিশন থেকে অনুমোদনের আগেই ক্রয় সংক্রান্ত মন্ত্রিসভা কমিটির অনুমোদনের জন্য উপস্থাপন করা হয়। এসবের আগে কীভাবে ক্রয় চুক্তি মন্ত্রিসভা কমিটিতে উপস্থাপন করা হলো তা বোধগম্য নয়। এক্ষেত্রে বিদ্যমান আইনের চরম ব্যত্যয় হয়েছে। এছাড়া চীনের সঙ্গে ঋণচুক্তি স্বাক্ষরিত হয়নি। ঋণের শর্তাদিও চূড়ান্ত করা হয়নি। ক্রয় সংক্রান্ত মন্ত্রিসভা কমিটিতে এসব অনিয়ম নিয়ে প্রশ্ন উঠার পরও, এমনকি সিপিটিইউ’র আপত্তির পরও ঠেকিয়ে রাখা যায়নি দুর্নীতিবাজদের চাপের কারণে।